**UPUTA ZA RODITELJE UČENIKA OSNOVNE ŠKOLE ERNESTINOVO**

Molimo roditelje učenika Osnovne škole Ernestinovo da pročitaju Upute za sprečavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021. i dokument Ministarstva znanosti i obrazovanja Republike Hrvatske „ Modeli i preporuke za rad u uvjetima povezanima s COVID-19“ te da se ponašaju u skladu s uputama ( predmetni dokumenti se nalaze na web stranici škole).

Svaki roditelj učenika razredne nastave (od 1.-4. razreda) je dužan djetetu izmjeriti temperaturu prije odlaska u školu. Učenici premete nastave (od 5. do 8.razreda) mogu samostalno mjeriti temperaturu. Preporuka je da roditelji učenika razredne nastave svako jutro upišu vrijednost izmjerene temperature u bilježnicu koju će učitelj/ica pregledati. U slučaju povišene tjelesne temperature(37.3 ®C I VIŠA) kao i kod pojave akutnih simptoma zarazne bolesti , učenik ne dolazi u školu, nego se javlja liječniku obiteljske medicine.

Molimo roditelje da prvi dan nastave (07.09.2020) osiguraju učenicima predmetne nastave i učenicima putnicima u razrednoj nastavi maske. Škola će osigurati po dvije maske za svakog učenika . Maske je potrebno redovito prati. Roditelji bi trebali uputiti učenike da prije polaska u školu ponesu masku.

Molimo roditelje da ne dolaze u pratnji djece u školu, osim u slučaju nužne potrebe. Roditelji ne bi trebali ulaziti u prostorije škole, osim u slučaju prijeke potrebe i pridržavajući se svih epidemioloških mjera.

Komunikacija između roditelja i učitelja će se provoditi u pravilu online ili telefonskim putem.

Roditelji učenika 1.razreda dovode učenike u školu samo prvog dana nastave gdje će im razrednica 1.razreda dati uputu vezano za daljnju komunikaciju i pravila ponašanja.

Roditeljski sastanci održati će se online osim u izuzetnim situacijama (u slučaju prvog i petog razreda) na otvorenom prostoru uz pridržavanje propisane distance.

Podjela udžbenika će se održati na slijedeći način; prvog dana škole učenici će od razrednika dobiti Izjavu o preuzimanju udžbenika koju roditelj treba potpisati i putem učenika dostaviti razredniku. Po prijemu izjave, razrednik učeniku dostavlja udžbenike.